SNAKE EYES: G.I. JOE ORIGINS Ditunda Ke Tahun Hadapan
Snake-Eyes: G.I. Joe Origins menjadi filem blockbuster terbaru yang terpaksa ditunda ke tahun hadapan. Filem spinoff ini sepatutnya ditayangkan Oktober ini, tetapi selepas melihat situasi semasa COVID-19, studio Paramount Picture dan Hasbro telah membuat keputusan untuk menunda jadual tayangan Snake-Eyes. Setakat ini, tarikh baru masih belum ditetapkan pihak studio. Pelakon kelahiran Sarawak, Henry Golding akan memainkan watak utama sebagai Snake Eye. Dia turut disertai Adrew Koji sebagai Strom, aktres rancangan Money Heist,Ursula Corbero sebagai The Baroness, Iko Uwais sebagai Hard Master, guru kepada Snake Eyes, Samara Weaving sebagai Scarlett, Steven Allerick sebagai ayah kepada Snake Eye dan Takehiro Hira sebagai antagonis utama, manakala watak lakonan Haruka Abe masih lagi tidak diketahui. Pengarah filem R.I.P.D, Robert Schwentke akan mengarahkan filem ini berdasarkan skrip yang ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ia akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja.